KOMISIJAS ZIŅOJUMS EIROPAS PARLAMENTAM UN PADOMEI par ietekmi, ko rada Eiropas Parlamenta un Padomes lēmumi, ar kuriem groza juridisko pamatu Eiropas programmām mūžizglītības, kultūras, jaunatnes un pilsonības jomā /* COM/2010/0411 galīgā redakcija */





[pic] | EIROPAS KOMISIJA | Briselē, 30.7.2010 COM(2010)411 galīgā redakcija KOMISIJAS ZIŅOJUMS EIROPAS PARLAMENTAM UN PADOMEI par ietekmi, ko rada Eiropas Parlamenta un Padomes lēmumi, ar kuriem groza juridisko pamatu Eiropas programmām mūžizglītības, kultūras, jaunatnes un pilsonības jomā KOMISIJAS ZIŅOJUMS EIROPAS PARLAMENTAM UN PADOMEI par ietekmi, ko rada Eiropas Parlamenta un Padomes lēmumi, ar kuriem groza juridisko pamatu Eiropas programmām mūžizglītības, kultūras, jaunatnes un pilsonības jomā Ievads Eiropas Parlaments un Padome 2008. gada 16. decembrī pieņēma četrus lēmumus, ar kuriem groza juridisko pamatu programmām mūžizglītības, kultūras, jaunatnes un pilsonības jomā[1]. Ar šiem lēmumiem no Padomes 1999. gada 28. jūnija Lēmumā 1999/468/EK aprakstītās konsultēšanās procedūras atbrīvoja konkrētus Komisijas pieņemtos lēmumus par dotāciju piešķiršanu šajās programmās. Mērķis bija vienkāršot procedūras un programmu ātrākas un efektīvākas īstenošanas nolūkos saīsināt laiku, kas vajadzīgs, lai pieņemtu lēmumus, kuri tieši skar saņēmējus. Saskaņā ar sākotnējiem juridiskajiem pamatiem Komisijai bija obligāti un ierobežotā laikā jāapspriežas ar Eiropas Parlamentu un programmu komitejām, pirms tā varēja pieņemt oficiālus piešķiršanas lēmumus. Dažreiz darba pārtraukumi pagarināja pārbaudes periodus, radot turpmākus īstenošanas kavējumus. Stājoties spēkā lēmumiem par grozījumiem, konsultēšanās procedūra ir aizstāta ar informēšanas procedūru. Tagad Komisijas pienākums ir divu darba dienu laikā informēt Eiropas Parlamentu un programmu komitejas par atlases lēmumiem, ko tā ir pieņēmusi. Informācijā ir jāiekļauj saņemto pieteikumu apraksts un analīze, novērtēšanas un atlases procedūras apraksts, kā arī gan finansējumam ierosināto, gan noraidīto projektu saraksts. Saskaņā ar lēmumiem par grozījumiem Komisijai ir jāiesniedz ziņojums Eiropas Parlamentam un Padomei par šo lēmumu ietekmi astoņpadsmit mēnešu laikā pēc to stāšanās spēkā. Papildus šiem lēmumiem Eiropas Parlaments un Padome 2008. gada 16. decembrī pieņēma arī Lēmumu Nr. 1298/2008/EK, ar ko izveido rīcības programmu Erasmus Mundus (2009.–2013. gads), un arī šajā lēmumā Komisijai ir noteikts pienākums divu darba dienu laikā informēt Eiropas Parlamentu un programmas komiteju par atlases lēmumiem, kurus tā ir pieņēmusi. Lai gan lēmums, ar ko izveido rīcības programmu Erasmus Mundus , neparedz ziņojumu iesniegšanas prasību, Komisija pārredzamības nolūkā ir izlēmusi šajā ziņojumā ietvert jaunās informēšanas procedūras ietekmi arī uz šīs programmas īstenošanu. Tādējādi vienā ziņojumā ir ietverta visu piecu lēmumu ietekme. Metodika Šajā ziņojumā ir izklāstīta informēšanas procedūra, ko 2009. gadā īstenoja attiecībā uz katru programmu, un šī procedūra ir salīdzināta ar konsultēšanās procedūru, kuru piemēroja pirms tam. Ziņojumā tiek apsvērta jaunās informēšanas procedūras ietekme uz dotāciju pārvaldību, jo īpaši saistībā ar atlases procedūrai atvēlēto laiku no iesniegšanas termiņa līdz paziņojumam saņēmējiem. Ziņojumā arī ņem vērā ietekmi uz administratīvo slogu un komentārus vai sūdzības saistībā ar sniegto informāciju vai pašu informēšanas procedūru. Saskaņā ar jauno informēšanas procedūru pieņemtie atlases lēmumi Informēšanas procedūru 2009. gadā piemēroja 30 atlases lēmumiem, no kuriem 27 lēmumiem var veikt salīdzinājumu ar lēmumiem, kas pieņemti saskaņā ar konsultēšanās procedūru, kā parādīts tabulās pielikumā[2]. Saistībā ar programmu mūžizglītības jomā 2009. gadā pieņēma septiņus atlases lēmumus. No tiem pieci ir pilnībā salīdzināmi ar 2007. un 2008. gadā pieņemtajiem lēmumiem. Salīdzinājums nav iespējams attiecībā uz dotācijām, kas piešķirtas saistībā ar transversālās programmas 1. galveno darbību ( ECET ), jo pirmā atlase notika 2009. gadā jau saskaņā ar jauno procedūru, savukārt Eiropas kvalifikāciju ietvarstruktūras izstrādei un īstenošanai piešķirtās dotācijas var salīdzināt tikai ar 2008. gadā piešķirtajām dotācijām (2007. gadā atlasi neveica). Attiecībā uz programmu “Kultūra” 2009. gadā jauno procedūru piemēroja četru darbību atlasei, ko var salīdzināt ar 2008. un 2006. gadā[3] pieņemtajiem lēmumiem saskaņā ar iepriekšējo programmu “Kultūra”. 2007. gadā neviens lēmums netika pieņemts ar konsultēšanās procedūru. Saistībā ar programmu “Jaunatne darbībā” 2009. gadā notika septiņas atlases procedūras. Nav pieejami salīdzināmi dati par dotācijām, kas piešķirtas saskaņā ar 4.6. darbību “Partnerības”, jo pirmo atlasi veica 2009. gadā. Saskaņā ar 4.4. darbību “Projekti, kas veicina radošumu un inovācijas jaunatnes jomā” piešķirtās dotācijas var salīdzināt tikai ar 2007. gadā piešķirtajām (2008. gadā atlases procedūru neveica), savukārt saskaņā ar 4.1. darbību “Atbalsts aktīvām Eiropas mēroga organizācijām jaunatnes jomā” un saskaņā ar pirmo centralizēto atlases kārtu piešķirtās dotācijas var salīdzināt tikai ar 2008. gadu, jo konsultēšanās procedūru nepiemēroja 2007. gadā piešķirtajām dotācijām. Jauno informēšanas procedūru 2009. gadā piemēroja arī desmit darbībām saskaņā ar programmu “Eiropa pilsoņiem” (attiecībā uz 1.1. darbības “Pilsētu sadraudzība” 2. posmu un 2.7. darbību “Atbalsts pilsoniskās sabiedrības organizāciju uzsāktajiem projektiem” 2007. gadā nepiemēroja komitoloģijas procedūru, tādēļ salīdzinājums nav iespējams) un dotācijām, kas piešķirtas programmas Erasmus Mundus pēcdiploma stipendijām un programmām. Erasmus Mundus gadījumā salīdzinājums ir iespējams tikai ar 2007. gadu, jo 2008. gadā saistībā ar pāreju uz jauno programmu netika veikta atlase. Jaunās informēšanas procedūras ietekme uz programmu īstenošanu Visām programmām ir būtiski samazinājies laiks, ko aizņem atlases process no iesniegšanas termiņa līdz dotāciju piešķiršanas lēmuma pieņemšanai un paziņošanai saņēmējiem. Turklāt ir jāatzīmē, ka attiecībā uz visām programmām, izņemot Erasmus Mundus , pirms informēšanas procedūras stāšanās spēkā bija panākta vienošanās ar Eiropas Parlamentu par ierobežotām pārbaudes tiesībām attiecībā uz atlases lēmumiem, kam 2008. gada otrajā pusē piemēroja konsultēšanās procedūru. Tomēr ieguvumi no ierobežotajām pārbaudes tiesībām nekādā gadījumā nebija lielāki par tiem, ko nodrošināja informēšanas procedūras ieviešana. Saistībā ar programmu mūžizglītības jomā 2009. gadā pieņemtie dotāciju piešķiršanas lēmumi salīdzināmajām darbībām tika paziņoti saņēmējiem vidēji 123 dienu laikā pēc iesniegšanas termiņa, kas nozīmē aptuveni 37 dienu ieguvumu salīdzinājumā ar 2008. gadu un 32 dienu ieguvumu salīdzinājumā ar 2007. gadu. Vienā gadījumā ( Leonardo da Vinci : inovācijas nodošana) laikposms 2009. gadā bija nedaudz ilgāks nekā 2008. gadā, jo bija rūpīgi jāizskata konkrēts gadījums, kas bija saistīts ar ES finanšu interešu aizsardzību. Programmas “Kultūra” gadījumā 2009. gadā paziņojumus saņēma vidēji 152 dienas pēc iesniegšanas termiņa, kas nozīmē vidēji 54,5 dienu ieguvumu salīdzinājumā ar 2008. gadu un 117 dienu ieguvumu salīdzinājumā ar 2007. gadu. Saistībā ar programmu “Jaunatne darbībā” vidējais laika ieguvums bija vairāk nekā 40 dienas salīdzinājumā ar 2008. gadu un vairāk nekā 75 dienas salīdzinājumā ar 2007. gadu. Dotāciju piešķiršanas lēmumus pieņēma un izrietošos paziņojumus saņēmējiem nosūtīja ne vēlāk kā 3,5 mēnešus pēc iesniegšanas termiņa, turpretim saskaņā ar konsultēšanās procedūru vidējais atlases laikposms bija 5,5 mēneši. Programmas “Eiropa pilsoņiem” gadījumā ieguvums vidēji bija 22 dienas salīdzinājumā ar 2008. gadu un 12 dienas salīdzinājumā ar 2007. gadu. Tomēr ir divi izņēmumi: laiks netika ietaupīts 1.4. un 1.5. darbībai attiecībā uz 2009. un 2008. gadu. Šie projekti (“Iedzīvotāju projekti” un “Atbalsta pasākumi”) ir sarežģītāki un plašāka mēroga nekā citi tradicionālāki projekti, piemēram, pilsētu sadraudzība. Tomēr tas neietekmēja saņēmējus, jo viņiem atlases rezultātu paziņoja laikus, lai projekti varētu sākties saskaņā ar grafiku. Attiecībā uz programmas Erasmus Mundus stipendijām samazinājums bija 27 dienas salīdzinājumā ar 2007. gadu un 10 dienas salīdzinājumā ar 2008. gadu. Apvienotajām programmām samazinājums bija 74 dienas, neskatoties uz to, ka 2009. gads bija arī pirmais gads, kad papildus maģistra studiju programmām finansēja arī doktorantūras studijas. Visos gadījumos informācija Eiropas Parlamentam un programmu komitejām tika sniegta noteiktajā divu darba dienu termiņā. Sniegtās informācijas apjoms nav izmainījies salīdzinājumā ar komitoloģijas procedūru, tomēr ar konsultēšanās procedūru saistīto formalitāšu atcelšana (piemēram, rakstisku procedūru uzsākšana un augšupielādes reģistrā) ir būtiski samazinājusi administratīvo slogu. Secinājums Informēšanas procedūra, kas aizstāj oficiālo konsultēšanās procedūru saskaņā ar Komitoloģijas lēmumu, ir sekmīgi īstenota visās piecās programmās. Visu nepieciešamo informāciju, ko paredz lēmumi, Komisija ir sistemātiski sniegusi Eiropas Parlamentam un programmu komitejām noteiktajā divu darba dienu termiņā. Komisija nav saņēmusi nekādus komentārus vai sūdzības no Eiropas Parlamenta un programmu komitejām par sniegto informāciju vai pašu procedūru. Tā vietā vairāki saņēmēji ir pauduši savu apmierinātību par saīsināto laiku, kāds rezultātā vajadzīgs atlases lēmumu pieņemšanai. Attiecībā uz lēmumu ietekmi uz programmu un saņēmējiem piešķirto dotāciju pārvaldību būtiskais termiņu saīsinājums ir palielinājis programmu efektivitāti, ļaujot pretendentiem saņemt informāciju par atlases lēmumiem ātrāk, kas pozitīvi ietekmē to partnerību ilgtspēju, ar kurām īsteno projektus, un tādējādi arī pašu projektu kvalitāti. Visās programmās jaunā procedūra ir ļāvusi uzlabot projektu pārvaldības efektivitāti. Tādēļ var secināt, ka jaunā informēšanas procedūra atbilst vienkāršības un tuvināšanas principam, kam Eiropas pilsoņu interesēs ir jābūt programmu īstenošanas virzītājspēkam. Ņemot vērā iepriekš minēto, Komisija ir apņēmusies turpināt palielināt savu programmu pārvaldības efektivitāti, saīsinot procesu, kas vajadzīgs atlases lēmumu pieņemšanai, jo īpaši maksimāli saīsinot pieteikumu novērtēšanai patērēto laiku. PIELIKUMS Programma mūžizglītības jomā | Programma “Jaunatne darbībā” | Atlases lēmums | Atlases procedūrai vajadzīgās dienas — 2007. gads | Atlases procedūrai vajadzīgās dienas — 2008. gads | Atlases procedūrai vajadzīgās dienas — 2009. gads | Atšķirība 2009. g. salīdzinājumā ar 2008. g. | Atšķirība 2009. g. salīdzinājumā ar 2007. g. | Atlases lēmums | Atlases procedūrai vajadzīgās dienas — 2007. gads | Atlases procedūrai vajadzīgās dienas — 2008. gads | Atlases procedūrai vajadzīgās dienas — 2009. gads | Atšķirība 2009. g. salīdzinājumā ar 2008. g. | Atšķirība 2009. g. salīdzinājumā ar 2007. g. | 1.1. darbība. Stipendijas 2009./2010. akadēmiskajam gadam |85 |68 |58 |10 |27 | | | | | | | | | 1.2. darbība. Apvienotās programmas |151 |/ |77 |/ |74 | | [1] Eiropas Parlamenta un Padomes 2008. gada 16. decembra Lēmums Nr. 1357/2008/EK, ar kuru groza Lēmumu Nr. 1720/2006/EK, ar ko izveido rīcības programmu mūžizglītības jomā; Eiropas Parlamenta un Padomes 2008. gada 16. decembra Lēmums Nr. 1352/2008/EK, ar kuru groza Lēmumu Nr. 1855/2006/EK, ar ko izveido programmu “Kultūra” (2007.–2013.); Eiropas Parlamenta un Padomes 2008. gada 16. decembra Lēmums Nr. 1349/2008/EK, ar kuru groza Lēmumu Nr. 1719/2006/EK, ar ko laikposmam no 2007. gada līdz 2013. gadam izveido programmu “Jaunatne darbībā”; Eiropas Parlamenta un Padomes 2008. gada 16. decembra Lēmums Nr. 1358/2008/EK, ar kuru groza Lēmumu Nr. 1904/2006/EK, ar ko laikposmam no 2007. gada līdz 2013. gadam izveido programmu “Eiropa pilsoņiem”, lai sekmētu aktīvu Eiropas pilsonību. [2] Pielikumā iekļautās tabulas attiecas uz mūžizglītības programmu un programmām “Kultūra”, “Jaunatne darbībā”, “Eiropa pilsoņiem” un Erasmus Mundus . [3] Saskaņā ar iepriekšējo programmu: Eiropas Parlamenta un Padomes 2000. gada 14. februāra Lēmums Nr. 508/2000/EK , ar ko izveido programmu “Kultūra 2000”.